ร้านอาหารร้านนี้เป็นร้านอาหารฝรั่งสไตล์โฮมเมดแท้ๆเลยค่ะ
ร้านตั้งอยู่ที่ถนนนิมมานเหมินทร์ ชื่อซอยว่า ซอยสุขเกษมค่ะ 
เป็นซอยที่ปากทางจะมีร้านสเต๊ก jeffer ตั้งอยู่ เลี้ยวเข้าซอยมาไม่ถึง 500 เมตรค่ะ
ร้านนี้จะตั้งอยู่ทางซ้ายมือค่ะ เป็นเหมือนบ้านเดี่ยว พื้นที่ไม่มาก
สามารถจอดรถได้แถวๆนั้น หรือว่าจะจอดในซอยฝั่งนิมมานก็ได้ค่ะ
เพราะซอยนี้ค่อนข้างแคบค่ะ อาจจะจอดลำบากนิดนึง

ตัวร้านไม่ใหญ่มากค่ะ เป็นแบบโอเพ้นท์แอร์หมดเลยค่ะ แต่ไม่ร้อนนะ
มีต้นไม้ ใบหญ้า ชุ่มฉ่ำๆ ที่นั่งด้านในสามารถเลือกนั่งแบบโต๊ะหรือแบบเคาท์เตอร์บาร์ก็ได้ค่ะ
ต้องบอกก่อนเลยว่าร้านนี้จะเป็นร้านสไตล์โฮมมี่แบบแท้ๆเลยค่ะ
ให้ความรู้สึกเหมือนมาทานอาหารบ้านเพื่อนเลยอ่ะ

มาดูที่เมนูกันดีกว่าค่ะ เมนูมีไม่มากนะคะ แต่เด็ดๆทั้งนั้น
เมนูจำพวกแซนวิช ทางร้านจะทำเป็นแบบเปิดค่ะ ก็คือมีขนมปังด้านเดียวคือข้างล่าง
โป๊ะหน้าด้วยพวก อโวคาโด มะเขือเทศ ไส้กรอก ชีสต่างๆ ตามที่เราเลือกในเมนูเลยค่ะ
หรือถ้าเมนูอาหารเช้าก็จะมีไข่คน ชิสและสมุนไพร ที่เสริฟพร้อมกับขนมปังบาแกตของที่ร้าน
ถ้าไปทานตอนกลางวันหรือต้องการอาหารที่อยู่ท้องหน่อยร้านนี้ก็จะมีเมนูอาหารจานหลักเป็นพวก
สเต๊กปลากระพง (ตอนไปปลาหมด อดเบย T^T) ไก่ทอดชีสเสริฟพร้อมผักสลัด ลิกัวนี่หรือาหารเส้นผัดๆ
ก็แล้วแต่ความชอบเลยค่ะ ตามด้วยอาหารทานเล่นที่จะมีเป็นพวกสลัด หรือ จะเป็นเฟรนฟรายคลุกสาหร่าย
มีดิบเป็นซอสมายองเนสวาซาบิ แค่ชื่อก็น่าทานมากแล้วค่ะ

ในเรื่องของรสชาติอาหาร ต้องบอกเลยว่าได้ฟีลแบบโฮมเมดเลยค่ะ ง่ายๆแต่ดูดี
แม้แต่การจัดเครื่องเคียงของอาหารที่พอทานแล้วรู้เลยค่ะว่าใช้ความใส่ใจ
อย่างเช่นขนมปังที่เสริฟมาพร้อมไข่คน มาแบบร้อนๆหอมมั่กๆ แถมยังกรอบดูสดใหม่
แม้จะทิ้งไว้จนหายร้อน ขนมปังก็ไม่เหนียวค่ะ ไม่หวงเครื่องเลย ชีสที่โป๊ะมาบนจานไก่ทอดก็เยอะมากๆ
แถมรสชาติยังอร่อยด้วยค่ะ 

ทางร้านมีขนมหวานด้วยนะคะแต่เราไม่ได้ทานเพราะอิ่มสะก่อน เสียดายมากๆเลย
ในส่วนของเครื่องดื่มยังมีเป็นพวกกาแฟสดด้วยค่ะ ร้านนี้จะเปิดตั้งแต่ 8.30 เช้า ถึง บ่ายสามโมงเย็น
จะเปิดเป็นร้านอาหารค่ะ และ บ่ายสามโมงเย็นครัวร้อนจะปิด และร้านจะเป็นเป็นบาร์จนถึง 2 ทุ่มจ้า